Na podlagi Pravilnika o dodeljevanju pomoči za ohranjanje in razvoj kmetijstva, gozdarstva in podeželja v Občini Žirovnica (Ur. l. RS, št. 41/2015 in 57/2015) in Proračuna Občine Žirovnica za leto 2022, župan Občine Žirovnica objavlja

**javni razpis za dodelitev pomoči za ohranjanje in razvoj kmetijstva, gozdarstva in podeželja v občini Žirovnica v letu 2022**

**1. PREDMET JAVNEGA RAZPISA**

Predmet javnega razpisa je dodelitev nepovratnih sredstev iz proračuna občine v okvirni višini **26.000 EUR** za naslednje ukrepe:

|  |  |
| --- | --- |
| **Ukrep:** | **Višina sredstev** |
| UKREP 1: Pomoč za naložbe v opredmetena osnovna sredstva na kmetijskih gospodarstvih v zvezi s primarno kmetijsko proizvodnjo | 15.000 EUR |
| UKREP 3: Pomoč za naložbe v dopolnilne dejavnosti na kmetijah – de minimis | 1.000 EUR |
| UKREP 4: Pomoč za nove investicije za delo v gozdu – de minimis | 1.000 EUR |
| UKREP 5: Podpora delovanju društev s področja kmetijstva in razvoja podeželja | 9.000 EUR |

Proračunska sredstva se dodeljujejo po pravilih za državne pomoči.

**2. SPLOŠNA DOLOČILA - POGOJI ZA UPRAVIČENCE**

* Pomoč se lahko dodeli samo upravičencem, ki so opredeljeni v okviru posameznega ukrepa.
* Upravičenec predloži izjavo, da za iste upravičene stroške in za isti namen ni pridobil sredstev oz. ni v postopku pridobivanja sredstev iz kateregakoli drugega javnega vira.
* Pomoč se dodeli na podlagi vloge, ki vsebuje osnovne podatke o upravičencu/izvajalcu, podatke o naložbi/storitvi, časovni potek in predvidene stroške.
* Odobrene naložbe oz. dela ali storitve, ki so odobrene z javnim razpisom morajo biti zaključene pred zadnjim izplačilom zahtevka.
* Če se upravičenec ali izvajalec v skladu s predpisi o javnih naročilih šteje za naročnika mora predložiti dokazilo, da je bil postopek izbire dobavitelja izveden v skladu z Zakonom o javnih naročilih.
* Po zaključku investicije mora investicija biti v uporabi za namen, za katerega je upravičenec pridobil sredstva vsaj še 5 let po izplačilu sredstev.
* Upravičenec, ki pridobi pomoč iz tega pravilnika mora voditi predpisano dokumentacijo, ki je določena z javnim razpisom in pogodbo o dodelitvi sredstev in jo mora hraniti še najmanj 5 let po zadnjem izplačilu sredstev.
* Upravičeni prejemnik sredstev ne sme uporabljati naložbe v nasprotju z namenom dodelitve sredstev.
* Upravičenec, ki je pridobil pomoč iz tega razpisa, za istovrstno naložbo (stroj, oprema) ne more ponovno kandidirati, dokler se na zaključi amortizacijska doba naložbe, ki je predpisana v Pravilniku o seznamu kmetijske in gozdarske mehanizacije ter katalogu stroškov kmetijske in gozdarske mehanizacije (Ur. list RS, št. 7/16 in 31/19).
* Pomoč se ne dodeli za davek na dodano vrednost, razen kadar po predpisih, ki urejajo DDV, le-ta ni povračljiv
* Proračunska sredstva po tem javnem razpisu morajo biti porabljena najkasneje do 15.12.2022.

Pri pomočeh »de minimis« (ukrep 3 in ukrep 4) mora vlagatelj k vlogi predložiti:

* pisno izjavo o vseh drugih pomočeh de minimis, ki jih je upravičenec oziroma enotno podjetje prejelo na podlagi te ali drugih uredb de minimis v predhodnih dveh in v tekočem proračunskem letu;
* pisno izjavo o drugih že prejetih (ali zaprošenih) pomočeh za iste upravičene stroške in zagotovil, da z dodeljenim zneskom pomoči de minimis, ne bo presežena zgornja meja de minimis pomoči ter intenzivnosti pomoči po drugih predpisih;
* seznam podjetij, s katerimi je lastniško povezan, tako da se preveri skupen znesek že prejetih de minimis pomoči za vsa, z njim povezana podjetja;
* izjavo o ločitvi dejavnosti oziroma stroškov vezano na določilo zadnjega odstavka 12. člena Pravilnika o dodeljevanju pomoči za ohranjanje in razvoj kmetijstva, gozdarstva in podeželja v Občini Žirovnica (Ur. l. RS, št. 41/2015 in 57/2015).

**3. UKREPI, PREDMETI PODPORE, UPRAVIČENCI, UPRAVIČENI STROŠKI, VIŠINA POMOČI IN VIŠINA PRORAČUNSKIH SREDSTEV**

**UKREP 1: Pomoč za naložbe v opredmetena osnovna sredstva na kmetijskih gospodarstvih v zvezi s primarno kmetijsko proizvodnjo**

Predmet pomoči:

**1.1. Posodabljanje kmetijskih gospodarstev**

Pomoč se lahko dodeli za naložbe v živinorejsko in rastlinsko proizvodnjo na kmetijskih gospodarstvih.

Upravičeni stroški:

* stroški izdelave projektne dokumentacije za novogradnjo (rekonstrukcijo) hlevov in gospodarskih poslopij na kmetijskem gospodarstvu;
* stroški gradnje, rekonstrukcije ali adaptacije hlevov in gospodarskih poslopij na kmetijskem gospodarstvu, ki služijo primarni kmetijski proizvodnji ter ureditev izpustov (stroški materiala in storitev);
* stroški nakupa kmetijske mehanizacije do njene tržne vrednosti;
* stroški opreme hlevov in gospodarskih poslopij;
* stroški nakupa rastlinjaka, montaže ter opreme v rastlinjaku;
* stroški nakupa in postavitev zaščite pred neugodnimi vremenskimi razmerami (protitočne mreže…).

Upravičenci do pomoči so kmetijska gospodarstva:

* vpisana v register kmetijskih gospodarstev, s sedežem v občini in katerih naložba se izvaja na območju občine;
* dejavnost primarne kmetijske proizvodnje opravljajo na najmanj 2 ha primerljivih kmetijskih površin.

Pogoji za pridobitev:

* predložitev ustreznega dovoljenja za izvedbo investicije, če je s predpisi s področja gradnje objektov to potrebno;
* projektno dokumentacijo za izvedbo naložbe ter dokazila o teh stroških, kadar so upravičeni do sofinanciranja;
* za naložbo, ki mora biti v skladu z določili 5. odstavka 14. člena Uredbe 702/2014, mora biti presoja vplivov na okolje, če je le ta potrebna, predložena z vlogo za pridobitev pomoči;
* ponudbe oziroma predračun za načrtovano naložbo;
* predložitev oddane zbirne vloge (subvencijska vloga) v tekočem oziroma preteklem letu, če rok za oddajo zbirne vloge v tekočem letu še ni potekel;
* mnenje o upravičenosti in ekonomičnosti investicije, ki ga pripravi pristojna strokovna služba,
* drugi pogoji, opredeljeni z javnim razpisom.

Intenzivnost pomoči:

* do 50 % upravičenih stroškov naložb na kmetijskih gospodarstvih.

Najvišji skupni znesek za posamezno naložbo na kmetijskem gospodarstvu lahko znaša do 4.000 EUR.

Vlogo za pomoč v okviru tega ukrepa predloži nosilec kmetijskega gospodarstva oziroma pooblaščena oseba, ki jo pooblastijo vsi nosilci kmetijskih gospodarstev, ki so vključeni v skupno naložbo.

V primeru, da bo upravičencu v letu 2022 dodeljena pomoč po tem javnem razpisu za ukrep 1, v letu 2023 nima pravice prijave na javni razpis za ukrep 1. Upravičenci, ki so v letu 2021 prejeli sredstva za ukrep 1 nimajo pravice prijave na javni razpis za leto 2022 za ukrep 1.

V kolikor upravičenec v letu 2022 ne bo porabil vsaj 85% z odločbo dodeljenih sredstev za ukrep 1 nima pravice prijave na javni razpis za isti ukrep v letih 2023 in 2024.

**1.2. Urejanje kmetijskih zemljišč in pašnikov**

Pomoč se lahko dodeli za namen urejanja kmetijskih zemljišč in pašnikov

Upravičeni stroški:

* stroški izdelave načrta ureditve kmetijskega zemljišča (nezahtevne agromelioracije, pašniki);
* stroški izvedbe del za nezahtevne agromelioracije;
* stroški nakupa opreme za ograditev in pregraditev pašnikov z ograjo;
* stroški nakupa opreme za ureditev napajališč za živino.

Upravičenci do pomoči:

* posamezna kmetijska gospodarstva in ali več kmetijskih gospodarstev, vključenih v skupno naložbo (pašna skupnost, agrarna skupnost…);
* kmetijska gospodarstva, vpisana v register kmetijskih gospodarstev, ki ležijo na območju občine in katerih naložba se izvaja na območju občine;
* dejavnost primarne kmetijske proizvodnje opravljajo na najmanj 2 ha primerljivih kmetijskih površin.

Pogoji za pridobitev:

* ustrezna dovoljenja oziroma projektna dokumentacija za izvedbo naložbe ter dokazila o teh stroških, kadar so upravičeni do sofinanciranja;
* predračun stroškov, za katere se uveljavlja pomoč;
* kopija katastrskega načrta in program del, ki ga pripravi pristojna strokovna služba, kadar je predmet podpore ureditev kmetijskih zemljišč ali nezahtevna agromelioracija;
* dovoljenje lastnika zemljišča za izvedbo naložbe v primeru zakupa zemljišča;
* mnenje o upravičenosti in ekonomičnosti investicije, ki ga pripravi pristojna strokovna služba.

Intenzivnost pomoči:

* do 50 % upravičenih stroškov naložb na kmetijskih gospodarstvih.

Najvišji skupni znesek za posamezno naložbo na kmetijskem gospodarstvu lahko znaša do 4.000 EUR.

Vlogo za pomoč v okviru tega ukrepa predloži nosilec kmetijskega gospodarstva oziroma pooblaščena oseba, ki jo pooblastijo vsi nosilci kmetijskih gospodarstev, ki so vključeni v skupno naložbo.

V primeru, da bo upravičencu v letu 2022 dodeljena pomoč po tem javnem razpisu za ukrep 1, v letu 2023 nima pravice prijave na javni razpis za ukrep 1.

Upravičenci, ki so v letu 2021 prejeli sredstva za ukrep 1 nimajo pravice prijave na javni razpis za leto 2022 za ukrep 1.

V kolikor upravičenec v letu 2022 ne bo porabil vsaj 85% z odločbo dodeljenih sredstev za ukrep 1 nima pravice prijave na javni razpis za isti ukrep v letih 2023 in 2024.

**Okvirna višina proračunskih sredstev za Ukrep 1: 15.000 EUR.**

**UKREP 3: Pomoč za naložbe v dopolnilne dejavnosti na kmetijah – de minimis**

Predmet pomoči:

Pomoči bodo dodeljene naložbam, ki so potrebne za začetek opravljanja dopolnilne dejavnosti ali za posodobitev in širjenje že obstoječe dopolnilne dejavnosti in sicer:

* predelava primarnih kmetijskih pridelkov, gozdnih sadežev in zelišč;
* predelava gozdnih lesnih sortimentov;
* prodaja kmetijskih pridelkov in izdelkov s kmetij;
* vzreja in predelava vodnih organizmov;
* turizem na kmetiji;
* dejavnost, povezana s tradicionalnimi znanji na kmetiji, storitvami oziroma izdelki;
* predelava rastlinskih odpadkov ter proizvodnja in prodaja energije iz obnovljivih virov;
* storitve s kmetijsko in gozdarsko mehanizacijo in opremo, zakol živali ter ročna dela;
* svetovanje in usposabljanje v zvezi s kmetijsko, gozdarsko in dopolnilno dejavnostjo.

Upravičeni stroški:

* stroški izdelave projektne dokumentacije za naložbo v dopolnilno dejavnost na kmetiji;
* stroški gradnje ali obnove objekta za potrebe dopolnile dejavnosti na kmetiji;
* stroški nakupa opreme in naprav za dopolnilno dejavnost na kmetiji.

Upravičenci do pomoči:

* kmetijska gospodarstva, ki imajo registrirano dopolnilno dejavnost na kmetiji, so vpisana v register kmetijskih gospodarstev, s sedežem na območju občine in katerih naložba se izvaja na območju občine
* dejavnost primarne kmetijske proizvodnje opravljajo na najmanj 2 ha primerljivih kmetijskih površin.

Pogoji za pridobitev sredstev:

* dovoljenje za opravljanje dopolnilne dejavnosti na kmetijskem gospodarstvu, če le tega še nimajo, ga morajo predložiti v 12 mesecih po odobritvi pomoči
* dopolnilna dejavnost se mora izvajati na kmetiji še vsaj 5 leti po zaključeni naložbi;
* predložitev ustreznega dovoljenja za izvedbo investicije, če je s predpisi s področja gradnje objektov to potrebno;
* projektno dokumentacijo za izvedbo naložbe ter dokazila o teh stroških, kadar so upravičeni do sofinanciranja;
* poslovni načrt za izvedbo naložbe s predračunom stroškov;
* predložitev oddane zbirne vloge (subvencijska vloga) v tekočem oziroma preteklem letu, če rok za oddajo zbirne vloge v tekočem letu še ni potekel;
* mnenje o upravičenosti in ekonomičnosti naložbe, ki ga pripravi pristojna strokovna služba,

Intenzivnost pomoči:

* do 50 % upravičenih stroškov

Najvišji skupni znesek za posamezni ukrep na kmetijskem gospodarstvu lahko znaša do 1.000 EUR.

Pomoč se ustrezno zniža, če bi z odobreno pomočjo presegli skupni znesek de minimis pomoči iz 12. člena Pravilnika o dodeljevanju pomoči za ohranjanje in razvoj kmetijstva, gozdarstva in podeželja v občini Žirovnica (Ur. List RS, št. 41/2015 in 57/2015).

V primeru, da bo upravičencu v letu 2022 dodeljena pomoč po tem javnem razpisu za ukrep 3, v letih 2023 in 2024 nima pravice prijave na javni razpis za ukrep 3.

Upravičenci, ki so v letu 2020 in 2021 prejeli sredstva za ukrep 3 nimajo pravice prijave na javni razpis za leto 2022 za ukrep 3.

V kolikor upravičenec v letu 2022 ne bo porabil vsaj 85% z odločbo dodeljenih sredstev za ukrep 1 nima pravice prijave na javni razpis za isti ukrep v letih 2023, 2024 in 2025.

**Okvirna višina proračunskih sredstev za Ukrep 3: 1.000 EUR.**

**UKREP 4: Pomoč za nove investicije za delo v gozdu – de minimis**

Predmet pomoči:

* naložbe v stroje in manjšo opremo za delo v gozdu

Upravičeni stroški:

* stroški nakupa gozdarskih strojev in opreme za delo v gozdu (npr. manjša gozdarska mehanizacija; motorne žage, cepilci, in zaščitna oprema za delo v gozdu,…)

Upravičenci do pomoči:

* kmetijska gospodarstva, so vpisana v register kmetijskih gospodarstev, s sedežem na območju občine in imajo v lasti najmanj 4 ha gozdnih površin, ki ležijo na območju občine.

Pogoji za pridobitev sredstev:

* dokazilo o lastništvu gozdnih parcel (ZK izpisek)
* kot zaključek naložbe se šteje tehnični prevzem ali vključitev gozdarske mehanizacije ali opreme v proces dela v gozdu,
* s pomočjo pridobljen stroj ali opremo mora upravičenec uporabljati vsaj še 5 let po zaključeni investiciji,
* mnenje o upravičenosti in ekonomičnosti naložbe, ki ga pripravi pristojna strokovna služba.

Intenzivnost pomoči:

* do 50% upravičenih stroškov

Najvišji skupni znesek za posamezni ukrep na kmetijskem gospodarstvu lahko znaša do 1.000 EUR.

Pomoč se ustrezno zniža, če bi z odobreno pomočjo presegli skupni znesek de minimis pomoči iz 12. člena Pravilnika o dodeljevanju pomoči za ohranjanje in razvoj kmetijstva, gozdarstva in podeželja v občini Žirovnica (Ur. List RS, št. 41/2022 in 57/2022).

V primeru, da bo upravičencu v letu 2022 dodeljena pomoč po tem javnem razpisu za ukrep 4, v letu 2023 nima pravice prijave na javni razpis za ukrep 4. Upravičenci, ki so v letu 2021 prejeli sredstva za ukrep 4 nimajo pravice prijave na javni razpis za leto 2022 za ukrep 4.

V kolikor upravičenec v letu 2022 ne bo porabil vsaj 85% z odločbo dodeljenih sredstev za ukrep 4 nima pravice prijave na javni razpis za isti ukrep v letih 2023 in 2024.

**Okvirna višina proračunskih sredstev za Ukrep 4: 1.000 EUR.**

**UKREP 5: Podpora delovanju društev s področja kmetijstva in razvoja podeželja**

Predmet:

Sofinanciranje delovanja različnih neprofitnih oblik sodelovanja kmetov in drugih neprofitnih združenj povezanih s kmetijstvom, gozdarstvom in razvojem podeželja.

Upravičeni stroški:

* materialni stroški za delovanje društev
* stroški tekočega in investicijskega vzdrževanja prostorov in opreme za delo društva,
* nakup opreme.

Upravičenci do pomoči:

* društva registrirana za delovanje na področju kmetijstva in podeželja, ki imajo sedež v občini oziroma delujejo na območju občine,
* sofinancirajo se izključno nepridobitne dejavnosti društev,
* izvajanje izobraževanj in usposabljanj, katerih upravičenci so nosilci kmetijske dejavnosti, ni predmet sofinanciranja.

Pogoji za pridobitev:

* finančno ovrednoten program dela društva za posamezno leto
* odločba o vpisu v register društev
* seznam članov društva iz območja občine.

Višina pomoči:

Višina sofinanciranja je do 100 % upravičenih stroškov za društva s sedežem v občini, za ostala društva višina sofinanciranja znaša do 20% upravičenih stroškov.

V primeru, da društvo s sedežem v občini deluje na območju več občin, se višina sofinanciranja upošteva v višini do 50%.

Najvišji skupni znesek pomoči posameznemu društvu je lahko do največ 6.000 EUR letno.

**Okvirna višina proračunskih sredstev za Ukrep 5: 9.000 EUR.**

**4. RAZPISNA DOKUMENTACIJA**

Vloga mora biti predložena na predpisanem prijavnem obrazcu, ki mora biti pravilno izpolnjen in vsebovati tudi ustrezna dokazila vlagatelja navedena v razpisu. Vzorca pogodbe vlagatelji vlogi ne prilagajo.

Razpisna dokumentacija, ki obsega besedilo javnega razpisa, obrazce za posamezne ukrepe, vzorce pogodb je vlagateljem na voljo na spletni strani [www.zirovnica.si](http://www.zirovnica.si).

Vse dodatne informacije v zvezi z javnim razpisom dobijo zainteresirani na tel. št. 5809 106.

**5. ROKI IN NAČIN ODDAJE VLOG**

Vlogo je potrebno poslati po pošti ali dostaviti osebno v zaprti kuverti na naslov: Občina Žirovnica, Breznica 3, 4274 Žirovnica. Rok za oddajo vlog je do vključno **1.3.2022.**

Vloga mora biti speta in oddana v zaprti kuverti opremljeni z imenom, priimkom in naslovom vlagatelja (če gre za fizično osebo), v primeru pravne oseba pa z nazivom in naslovom pravne osebe na hrbtni strani kuverte. Na sprednji strani kuverte mora biti napisan naslednji tekst:

**»Ne odpiraj – Javni razpis - kmetijstvo 2022, ukrep št. \_\_\_\_\_\_\_« .**

**6. OBRAVNAVA VLOG IN POSTOPEK ODOBRITVE**

Pravočasno prispele in pravilno označene vloge za razpisane namene bo obravnavala komisija, ki jo imenuje župan. O dodelitvi sredstev bo na predlog komisije odločal župan.

Odpiranje vlog ne bo javno. Predviden datum odpiranja vlog za dodelitev sredstev za vse ukrepe je 14.4.2022**.** Prepozno prispele oziroma neustrezno opremljene vloge bodo zavržene, neutemeljene pa zavrnjene.

Predlagatelja nepopolne vloge komisija v roku 8 dni od odpiranja vlog pisno pozove na dopolnitev vloge. Rok dopolnitve je 8 dni od prejema poziva. Vloge, ki jih vlagatelji v roku ne bodo dopolnili, se zavrže, neustrezno dopolnjene vloge pa zavrne.

Upravičenci bodo o izidu razpisa obveščeni s sklepom najpozneje v roku 45 dni po izteku razpisnega roka.

Občina bo s prejemniki sredstev sklenila pogodbe, v katerih bodo navedeni podrobnejši pogoji koriščenja sredstev.

**7. PRERAZPOREDITEV SREDSTEV**

V kolikor je za določen ukrep manjše število vlog glede na razpoložljiva sredstva, se lahko prerazporedijo za drug ukrep znotraj okvira javnega razpisa.

Številka: 330-0002/2022-2

Datum: 2.2.2022

**Leopold Pogačar**

**ŽUPAN**